डॉश लुफ़्थान्सा
आपन खुद क यात्री विमानसेवा की अलावा लुफ़्थान्सा क कईगो विमान क्षेत्र से जुड़ल सहायक कम्पनी बाड़ी स जइसे की लुफ़्थान्सा टेक्निक।
सब सहायक कम्पनी क विमान मिला लिहल जा त लुफ़्थान्सा दल में 615 गो विमान बान स, जेकरी चलते इ यात्री विमान सेवा क विश्व क सबसे बड़का जहाजी बेड़न में से एगो ह, 2014 में इ दल 106 मिलियन यात्री लोगन के उनकी गन्तव्य स्थान प पहुँचवलस।[2]
लुफ़्थान्सा क रजिस्टर्ड ऑफिस एवं मुख्यालय कोलोन में बा । एकर प्रमुख संचालन केंद्र क नांव लुफ़्थान्सा एविएशन सेंटर ह जवन की फ्रेंकफर्ट हवाईअड्डा पर आइल एकर प्राथमिक हब ह।[3][4] लुफ़्थान्सा क ज्यादातर पायलट, ग्राउंड स्टाफ, आ उड़ान परिचारक ओहिजा क हंव स। एकर दूसर मुख्य केंद्र म्युनिख हवाईअड्डा प बा।[5]
लुफ़्थान्सा 1994 ले सरकारी विमान सेवा रहे। एकरी 2014 की वार्षिक रिपोर्ट की अनुसार एकर लगभग 60% शेयर संस्थागत निवेशकन की लगे और 40% निजी व्यक्तिन की लगे रहे।
bho_Deva bho_Deva bho_Deva bho_Deva bho_Deva